 2 Ihe E Mere 21  Nikpeazụ, Jehọshafat sooro nna nna ya hà dinaa, e wee lie ya nebe e liri nna nna ya hà nObodo Devid; Jehoram nwa ya wee malite ịchị nọnọdụ ya.O nwekwara ụmụnne ndị ikom, ndị Jehọshafat mụrụ, bụ Azaraya na Jehayel na Zekaraya na Azaraya na Maịkel na Shefataya, ndị a niile bụ ụmụ Jehọshafat eze Izrel.Nna ha wee nye ha ọtụtụ ọlaọcha na ọlaedo na ihe ndị dị oké ọnụ ahịa dị ka onyinye, tinyere obodo ndị e wusiri ike ndị dị na Juda; ma o nyere Jehoram alaeze ya, nihi na ọ bụ ya bụ ọkpara.Mgbe Jehoram chịwara alaeze nna ya, o mere ka ọchịchị ya sie ike, o wee jiri mma agha gbuo ụmụnne ya niile, o gbukwara ụfọdụ nime ndị isi e nwere nIzrel.Jehoram gbara afọ iri atọ na abụọ mgbe ọ malitere ịchị, ọ chịkwara afọ asatọ na Jeruselem.O wee na-eje ije nụzọ ndị eze Izrel jere, dị nnọọ ka ndị ụlọ Ehab mere; nihi na ọ lụrụ nwa Ehab, o wee na-eme ihe jọrọ njọ nanya Jehova.Ma Jehova achọghị ịla ụlọ Devid niyi, nihi ọgbụgba ndụ ya na Devid gbara, dị nnọọ ka o kwuru na ya ga-enye ya na ụmụ ya oriọna ga na-enwu mgbe niile.Nụbọchị ya ka Idọm nupụụrụ Juda isi wee meere onwe ha eze.Ya mere, Jehoram na ndị o mere ndị isi, tinyere ụgbọ ịnyịnya ya niile, wee gaa ebe ahụ. O wee bilie nabalị gbuo ndị Idọm gbara ya na ndị isi ụgbọ ịnyịnya ya gburugburu.Ma Idọm nọgidere na-enupụrụ Juda isi ruo taa. Ọ bụkwa noge ahụ ka Libna malitere inupụrụ ya isi, nihi na ọ hapụrụ Jehova bụ Chineke nke nna nna ya hà.O wukwara ebe ndị dị elu nugwu Juda, ka o wee mee ka ndị bi na Jeruselem na-enwe mmekọahụ rụrụ arụ nakwa ka o wee dufuo Juda.E mesịa, o nwetara akwụkwọ ozi nke si naka Ịlaịja onye amụma, bụ nke sịrị: Nke a bụ ihe Jehova bụ Chineke Devid nna nna gị kwuru, Ebe ọ bụ na ị dịghị eje ije nụzọ Jehọshafat nna gị ma ọ bụ nụzọ Esa eze Juda jere,kama ị na-eje ije nụzọ ndị eze Izrel jere wee mee ka Juda na ndị bi na Jeruselem na-enwe mmekọahụ rụrụ arụ notu ụzọ ahụ ụlọ Ehab si mee ka a na-enwe mmekọahụ rụrụ arụ, i gbukwara ọbụna ụmụnne gị, bụ ndị ezinụlọ nna gị, ndị ka gị onwe gị mma;lee! Jehova ga-eti ndị gị na ụmụ gị na ndị nwunye gị na akụ gị niile ajọ ihe otiti.Ị ga-arịa ọtụtụ ọrịa, ọrịa ọjọọ ga-arịakwa gị neriri afọ, ruo mgbe eriri afọ gị ga na-awụpụta kwa ụbọchị nihi ọrịa ahụ.Jehova wee kpalie mmụọ ndị Filistia na ndị Arab bụ ndị bi nakụkụ ndị Itiopia imegide Jehoram.Ha wee gbagote na Juda wee waba nime ya ma kwakọrọ akụ niile dị nụlọ eze, dọrọkwa ụmụ ya ndị ikom na ndị nwunye ya nagha, ọ dịghị nwa nwoke ọ bụla a hapụụrụ ya ma e wezụga Jehoahaz, bụ ọdụdụ nwa ya.Mgbe nke a gasịrị, Jehova mere ka ọrịa nke na-enweghị ọgwụgwọ rịawa ya neriri afọ.O wee ruo nụbọchị ndị sochirinụ, ya bụ, mgbe afọ abụọ zuru ezu gwụchara, na eriri afọ ya wụpụtara mgbe ọ na-arịa ọrịa ahụ, o wee nwụọ nọrịa ọjọọ ya; ndị ya esureghị ihe nsure ọkụ maka ya dị ka e sureere nna nna ya hà.Ọ dị afọ iri atọ na abụọ mgbe ọ malitere ịchị, ọ chịkwara afọ asatọ na Jeruselem. Nikpeazụ, ọ nwụrụ nenweghị onye nwere mmasị nebe ọ nọ. Ha wee lie ya nObodo Devid, ma ọ bụghị nebe a na-eli ndị eze. 